17 मई को मार्केट में लिस्ट होंगे शेयर्स, कंपनी के पास 14 शहरों में 17 ऑपरेशनल शॉपिंग मॉल
Blackstone-backed Nexus Select Trust IPO to open on May 9 close on May 11, 9 मई को ओपन होगा नेक्सस सेलेक्ट ट्रस्ट का IPO, 17 मई को मार्केट में लिस्ट होगा देश का पहला रियल एस्टेट इन्वेस्टमेंट ट्रस्ट
ग्लोबल प्राइवेट इक्विटी फर्म ब्लैकस्टोन के निवेश वाली फर्म नेक्सस सेलेक्ट ट्रस्ट (Nexus Select Trust) का IPO अगले हफ्ते आ रहा है। इस इनिशियल पब्लिक ऑफरिंग यानी IPO के जरिए कंपनी 3200 करोड़ रुपए जुटाएगी। नेक्सस सेलेक्ट ट्रस्ट शेयर मार्केट में लिस्ट होने वाला ऐसा पहला रियल एस्टेट इन्वेस्टमेंट ट्रस्ट (REIT) होगा, जिसके पास रिटेल मॉल और रियल एसेट्स हैं।
हालांकि, इससे पहले भी देश में 3 REIT शेयर मार्केट में लिस्ट हो चुके हैं, लेकिन वे सभी लीज पर ऑफिस स्पेस देने के कारोबार में हैं।
9-11 मई तक रिटेल निवेशकों के लिए ओपन रहेगा IPO
एंकर निवेशक इस IPO में 8 मई को बोली लगा सकते हैं। जबकि रिटेल निवेशक इस IPO के लिए 9 मई से 11 मई तक अप्लाई कर सकेंगे। 19 मई को बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) पर कंपनी के शेयर लिस्ट होंगे।
1400 करोड़ के नए शेयर इश्यू करेगी कंपनी
कंपनी इस IPO के जरिए 1400 करोड़ रुपए के नए शेयर इश्यू करेगी। जबकि 1800 करोड़ रुपए के शेयर्स को मौजूदा निवेशक बेचेंगे। कंपनी ने पहले IPO का साइज 4000 करोड़ रुपए रखा था, जिसे अब घटाकर 3200 करोड़ रुपए कर दिया है। अगर आप भी इसमें पैसा लगाने का प्लान बना रहे हैं तो हम आपको बता रहे हैं कि आप इसमें कितना निवेश कर सकते हैं।
मिनिमम और मैक्सिमम कितना पैसा लगा सकते हैं?
रिटेल निवेशक मिनिमम एक लॉट यानी 150 शेयरों के लिए अप्लाई करना होगा। कंपनी ने IPO का प्राइज बैंड 95-100 रुपए प्रति शेयर रखा है। यदि आप IPO के अपर प्राइज बैंड 100 रुपए के हिसाब से 1 लॉट के लिए अप्लाई करते हैं तो आपको 15,000 रुपए लगाने होंगे।
कंपनी के पास 14 प्रमुख शहरों में 17 ऑपरेशनल शॉपिंग मॉल 
नेक्सस सेलेक्ट ट्रस्ट के पास 14 प्रमुख शहरों में 17 ऑपरेशनल शॉपिंग मॉल का पोर्टफोलियो है, जिसमें दिल्ली का (सलेक्ट सिटीवॉक मॉल), मुंबई का (नेक्सस सीवुड्स), बेंगलुरु का (नेक्सस कोरमंगला मॉल), चंडीगढ़ का (नेक्सस एलांते), अहमदाबाद का (नेक्सस अहमदाबाद वन) सहित अन्य मॉल शामिल हैं। कंपनी देश में पहला REIT एम्बैसी ऑफिस पार्क और फिर माइंडस्पेस बिजनेस पार्क REIT लॉन्च कर चुकी है।
IPO क्या होता है?
जब कोई कंपनी पहली बार अपनी कंपनी के शेयर्स को लोगों को ऑफर करती है तो इसे IPO कहते हैं। कंपनियों के द्वारा ये IPO इसलिए जारी किया जाता है जिससे वह शेयर बाजार में आ सके। शेयर बाजार में उतरने के बाद कंपनी के शेयरों की खरीदारी और बिकवाली शेयर बाजार में हो सकेगी। यदि एक बार कंपनी के शेयरों की ट्रेडिंग की इजाजत मिल जाए तो फिर इन्हें खरीदा और बेचा जा सकता है। इसके बाद शेयर को खरीदने और बेचने से होने वाले फायदे और नुकसान में भागीदारी निवेशकों की होती है।
कंपनी IPO क्यों जारी करती है?
जब किसी कंपनी को अपना काम बढ़ाने के लिए पैसों की जरूरत होती है तो वह IPO जारी करती है। ये IPO कंपनी उस वक्त भी जारी कर सकती है जब उसके पास धन की कमी हो वह बाजार से कर्ज लेने के बजाय IPO से पैसा जुटाना चाहती हैं। शेयर बाजार में लिस्टेड होने के बाद कंपनी अपने शेयरों को बेचकर पैसा जुटाती है। बदले में IPO खरीदने वाले लोगों को कंपनी में हिस्सेदारी मिल जाती है। मतलब जब आप किसी कंपनी के शेयर खरीदते हैं तो आप उस कंपनी के खरीदे गए हिस्से के मालिक होते हैं।